wickkiey/tamil-wikipedia-chunked huggingface dataset:
# பூகுன் பாடும்பறவை

## விளக்கம்

பூகுன் சிட்டு ஒரு சிறிய வகை சிரிப்பான் வகைப் பறவை. ஏறத்தாழ 20 செ.மீ உடல்நீளம் கொண்ட மென் பச்சை அல்லது நீலச் சாம்பல் நிறம் கொண்ட, தலையுச்சி கறுப்பாக உள்ள ஒரு சிட்டு. இப்பறவையின் அலகு கறுப்பாக இருக்கின்றது. இப்பறவையின் முகத்தில் கண்களை ஒட்டி மஞ்சள் அல்லது செம்மஞ்சள் நிறப்பகுதிகள் உள்ளன. இறக்கையின் நுனிப்பகுதியில் சிவப்பாகவும் மஞ்சள் நிறப்பகுதியும் இருக்கும். இதன் வால் கறுப்பாகவும் அடிப்பகுதி சிவப்பு நுனியைக் கொண்டதாகவும் இருக்கும். கால்கள் இளஞ்சிவப்பு நிறமுடையன.
# பொதுநலவாய இங்கிலாந்து

**பொதுநலவாய இங்கிலாந்து** (*Commonwealth of England*) என்பது 1649 முதல் 1660 வரை முதலில் இங்கிலாந்து (வேல்ஸ் உட்பட), பின்னர் அயர்லாந்து, ஸ்கொட்லாந்து ஆகிய நாடுகளையும் உள்ளடக்கிய ஒரு குடியரசாகும். முதலாம் சார்ல்ஸ் மன்னன் ஜனவரி 30, 1649 இல் கொலை செய்யப்பட்ட பின்னர் மே 19, 1649 இல் ஒலிவர் குரொம்வெல்லின் தலைமையிலான எச்ச நாடாளுமன்றத்தினால் (*Rump Parliament*) இங்கிலாந்து குடியரசாக அறிவிக்கப்பட்டது.  
குரொம்வெல் ஆட்சிக்கு வந்தபோது, நாடாளுமன்றத்தில் எஞ்சியிருந்ததெல்லாம் பிரதிநிதித்துவம் வாய்ந்ததாயிராத, ஒரு சிறிய, தீவிரவாத சிறுபான்மைக் குழுமமேயாகும். பல கட்சி உறுப்பினர்கள் வெளியேற்றப்பட்ட பிற தொடர்ந்திருந்த நாடாளுமன்றத்தில் எஞ்சிய பகுதியான இந்தக் குழுமம் "எச்சமா மன்றம்" (The Rump) என்று அழைக்கப்பட்டது.  
குரொம்வெல் முதலில் புதிய தேர்தல்கள் நடத்துவது குறித்துப் பேச்சுகள் நடத்துவதற்கு முயன்று தோல்வியடைந்ததும், எச்ச நாடாளுமன்றத்தை ஏப்ரல் 20, 1653 இல் கலைத்தார். அதன் பின்னர் இராணுவத்தினரின் துணையுடன் ஜூலை 4, 1653 முதல் டிசம்பர் 12, 1653 வரையில் Barebones Parliament என்ற பெயரில் ஆட்சி நடத்தினார். பின்னர் குரொம்வெல் டிசம்பர் 16, 1653 முதல் செப்டம்பர் 3, 1658 இல் அவரது இறப்பு வரை "ஆட்சிக் காவலர் பெருமகனார்" (*Lord Protector*) என்ற பெயரில் நேரடி ஆட்சி நடத்தினார். சீரான நிருவாக முறையை ஏற்படுத்தினார். கடுமையான சட்டங்கள் பலவற்றை சீர்ப்படுத்தினார். கல்வி கற்பதை ஆதரித்தார். யூதர்கள் இங்கிலாந்தில் மீண்டும் குடியமரவும் அவர்கள் தங்கள் சமயத்தைப் பயிலவும் அவர் அனுமதியளித்தார். அவரது இறப்பின் பின்னர் அவரது மகன் ரிச்சார்ட் குரொம்வெல் அரசுத் தலைவரானார்.  
7 மாதங்கள் வரை ரிச்சார்ட் குரொம்வெல் ஆட்சியில் இருந்தார். மே 6, 1659 இல் இராணுவத்தினர் அவரைப் பதவியில் இருந்து அகற்றி மீண்டும் ஓர் எச்ச நாடாளுமன்றத்தை அமைத்தனர்.  
ஏப்ரல் 4, 1660 இல் இரண்டாம் சார்ல்ஸ் மீண்டும் ஆட்சிக்கு வந்தார்.
# 1649

**1649** (**MDCXLIX**) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான சாதாரண ஆண்டு ஆகும்.
# 1649

## நிகழ்வுகள்

- சனவரி 20 - இங்கிலாந்தின் முதலாம் சார்லசு மன்னனுக்கு எதிராகத் தேசத்துரோகக் குற்றச்சாட்டுகளுக்காக விசாரணைகள் ஆரம்பமாயின.
- சனவரி 27 - இங்கிலாந்தின் முதலாம் சார்லசு தேசத்துரோகக் குற்றச்சாட்டுகளில் குற்றவாளியாக அறிவிக்கப்பட்டார்.
- சனவரி 30 - முதலாம் சார்ல்சு மன்னன் இலண்டன் உவைட்ஹோல் மாளிகையில் தூக்கிலிடப்பட்டார். அவரது மனைவி என்றியேட்டா மரீயா பிரான்சு சென்றார்.
- சனவரி 30 - பொதுநலவாய இங்கிலாந்து என்ற குடியரசு அமைக்கப்பட்டது.
- சனவரி 30 - முதலாம் சார்லசுவின் மகன் இளவரசர் இரண்டாம் சார்ல்சு தன்னை இங்கிலாந்து, ஸ்கொட்லாந்து, அயர்லாந்து ஆகியவற்றின் பேரரசனாக அறிவித்தான். எனினும் எவரும் அவனை அங்கீகரிக்கவில்லை.
- பெப்ரவரி 5 - இசுக்கொட்லாந்து இரண்டாம் சார்ல்சை அந்நாட்டின் மன்னனாக நாட்டில் இல்லாத நிலையில் அங்கீகரித்தது.
- மார்ச் 19 - பிரபுக்கள் அவையை இல்லாதொழிக்கும் சட்டத்தை இங்கிலாந்து நாடாளுமன்றம் கொண்டுவந்தது.
- மே 17 - இங்கிலாந்தில் புதிய மொடல் இராணுவத்தினருக்கு எதிராகக் கிளர்ச்சியில் ஈடுபட்டவர்கள் தூக்கிலிடப்பட்டனர்.
- மே 19 - இங்கிலாந்தை பொதுநலவாய நாடாக அங்கீகரிக்கும் சட்டமூலம் நாடாளுமன்றத்தில் கொண்டு வரப்பட்டது.
- ஆகத்து 15 - அயர்லாந்தைக் கைப்பற்றும் நோக்கோடு ஆலிவர் கிராம்வெல் டப்லின் சென்றடைந்தார்.
- செப்டம்பர் 2 - இத்தாலியின் காஸ்ட்ரோ நகரம் திருத்தந்தை பத்தாம் இன்னொசென்டின் படைகளால் முற்றாக அழிக்கப்பட்டது. காஸ்ட்ரோ போர்கள் முடிவுக்கு வந்தது.
# 1649

## இறப்புகள்

- சனவரி 30 - முதலாம் சார்ல்ஸ், இங்கிலாந்து, இசுக்கொட்லாந்து, அயர்லாந்து பேரரசன் (பி. 1600)
# 1640கள்

**1640கள்** என்றழைக்கப்படும் பத்தாண்டு காலம் 1640ஆம் ஆண்டு துவங்கி 1649-இல் முடிவடைந்தது.
# 1640கள்

## முக்கிய நிகழ்வுகள்

- 1641 - போர்த்துக்கல்லுக்கும் டச்சுக்களுக்கும் இடையில் ஜூலை 12 இல் கூட்டு ஒப்பந்தம் உருவானது. போர்த்துக்கீசக் குடியேற்ற நாடுகளில் இவ்வொப்பந்தத்தை நடைமுறைப்படுத்த முடியவில்லை.
- 1646 - யாழ்ப்பாணத்தில் போர்த்துக்கீசர்களுக்கும் டச்சுக்களுக்கும் இடையில் தற்காலிக அமைதி உடன்பாடு எட்டப்பட்டது.
- ஏபெல் டாஸ்மான் ஓசியானியா நோக்கிய தனது பயணத்தை ஆரம்பித்தார் (1642 - 1644).
- டொரிசெலி முதலாவது பாதரச பாரமானியைக் (1643/1644) வடிவமைத்தார்.
- இங்கிலாந்தில் முதலாம் சார்ல்ஸ் மன்னனுக்கும் நாடாளுமன்றத்துக்கும் இடையில் பிணக்கு ஏற்பட்டது. இங்கிலாந்து உள்நாட்டுப் போர் (1642 - 1649) ஆரம்பமானது. மன்னன் ஜனவரி 30, 1649 இல் தூக்கிலிடப்பட்டான். முடியாட்சி அகற்றப்பட்டு பொதுநலவாய இங்கிலாந்து என்ற பெயரில் குடியரசு அமைக்கப்பட்டது.
- சீனாவில் 1644: சிங் பரம்பரை ஆட்சிக்கு வந்தது.
- ஸ்பெயின், இடச்சுக் குடியரசுக்கிடையில் எண்பதாண்டுப் போர் (1568 - 1648) முடிவுற்றது. நெதர்லாந்து முழுமையான விடுதலை அடைந்தது.
- ஐரோப்பாவில் கத்தோலிக்க, புரட்டஸ்தாந்தருக்கிடையில் முப்பதாண்டுப் போர் (1618 - 1648) முடிவுற்றது. புனித ரோமக் குடியரசின் கீழிருந்த கிட்டத்தட்ட 360 ஜேர்மன் சிற்றரசுகள் விடுதலை அடைந்தன.
# 1640கள்

## முகலாயப் பேரரசர்கள்

- ஷாஜகான் (1628-1658)
# 1948 ஆம் ஆண்டு மைக்ரான் (micron) என்னும் சொல் ஆட்சிக்கு வந்த பின்னும் 1967 ஆம் ஆண்டு CGPM நிறுவனம் அதனை ஆட்சியில் இருந்து நீக்கிவிட முடிவெடுத்தது. | }<noinclude> |  |  |  |  |  |  |

ca:Plantilla:Prefixos del SI
es:Plantilla:Prefijos del Sistema Internacional
fi:Malline:Kerrannaisyksikkö
it:Template:Prefissi SI
ja:Template:SI接頭辞
ko:틀:SI 접두어
no:Mal:SI-prefiks
pt:Predefinição:Prefixos do SI
sl:Predloga:SI prefix
</noinclude>
# கீழ்வாய் அலகு

**கீழ்வாய் அலகு** என்பது ஒன்றுக்கும் குறைவான (கீழான) எண்களையோ அளவுகளையோ குறிக்கும் அலகு. அரை (1/2), கால் (1/4), அரைக்கால் (1/8), வீசம் (1/16) என்பன போல கீழ்வாய் எண்கள் வழக்கில் உள்ளன. அறிவியலில், பத்தில் ஒரு பகுதியைக் குறிக்க *டெசி* (deci) என்றும் நூற்றின் ஒரு பகுதியைக் குறிக்க *சென்ட்டி* (centi), ஆயிரத்தின் ஒரு பகுதியைக் குறிக்க *மில்லி* (milli) என்றும் கூறும் சொற்களும் கீழ்வாய் அலகுகள்தாம். இப்படிக் கீழ்வாய் அலகுகள் பற்பல உள்ளன.
# அழுத்தம்

என்று கொள்வோம். அப்பொருளின் அளவுகள் 4 செமீ x 4 செமீ x 8 செமீ என்று கொள்வோம். இடப்புறம் இருக்கும் பொருள் செங்குத்தாக ஒரு (4x4 செமீ)<sup>2</sup> சிறிய பரப்பளவு மீது இருப்பதால் 10 கிலோ கிராம் எடையும் அந்த சிறிய இடத்தின் மீது விழுந்து விசையைச் செலுத்துவதால் **அழுத்தம் அதிகமாக இருக்கும்**. அங்கே அழுத்தம் = 10 கிகி/(4x4 (செமீ)<sup>2</sup> = 10/16 கிகி/செமீ<sup>2</sup> ஆகும்.. வலப்புறம் காட்டப்பட்ட பொருள், அதே 10 கிலோ கிராம் எடை கொண்டு இருந்தாலும், அது 8x4 (செமீ)<sup>2</sup>) பரப்பளவில் அமர்ந்து இருப்பதால் அந்த 10 கிலோ கிராம் எடையானது அதிக பரப்பளவில் பரந்து விழுந்து விசையைச் செலுத்துவதால், **அழுத்தம் குறைவாக இருக்கும்**. அழுத்தம் = 10 கிகி/ (8x4 (செமீ)<sup>2</sup>)) = 10/32 கிகி/செமீ<sup>2</sup>. எனவே வலப்புறம் இருப்பது சரிபாதி அழுத்தம்தான் தருகின்றது. அழுத்தம் என்பது எவ்வளவு விசை ஒரு குறிப்பிட்ட பரப்பில் உள்ளது என்பதாகும்.]]
**அழுத்தம்** என்பது ஒரு பொருளின் மீது அதன் ஒரு *குறிப்பிட்ட* அலகுப் பரப்பில் அதற்குச் செங்குத்தான திசையில் செலுத்தப்படும் விசையாகும். அழுத்தத்தை, அழுத்தத்தால் மாறுபடும் ஒரு பண்பைக் கொண்டு ஓர் அளவியால் (ஒரு மானியால்) அளப்பர். அழுத்தமானி கொண்டு அளக்கப்படும் அழுத்தம் சூழ் அழுத்தத்தில் (ambient pressure) இருந்து எவ்வளவு விலகி இருக்கிறது என்று குறிக்கும் அழுத்தம் ஆகும்.  
ஆங்கிலத்தில், அழுத்தத்தைக் குறிக்க,** P** என்னும் எழுத்தைப் பாவிப்பர். ** F** என்பது விசையெனவும், **A** என்பது பரப்பு எனவும் கொண்டால், கணித முறையில், ஒரு குறிப்பிட்ட அளவு பரப்பில் எவ்வளவு விசை செங்குத்தாக விழுகின்றது என்று காண,  
:<math>P = \frac{F}{A}</math> அல்லது <math>p = \frac{dF}{dA}</math>  
என்று குறிப்பிடலாம். வெப்ப இயக்கவியலில் அழுத்தம் என்பது முக்கியமான ஒரு கூறு ஆகும்.
# அழுத்தம்

## அலகு

பாரமானி]]
அழுத்தத்தின் SI அலகு பாஸ்கல் (pascal) எனப்படும். இது ஒரு நியூட்டனுக்கு சதுரமீட்டர் (N/m<sup>2</sup> or kg·m<sup>−1</sup>·s<sup>−2</sup>) க்குச் சமனாகும். இது பாயிஅமுக்கத்தில் பங்களிப்புச் செய்த அறிவியலாளரான பிலைசு பாஸ்கலின் பெயர்கொண்டு 1971இல் இருந்து SI அலகாக அழைக்கப்படுகின்றது. பார் என்னும் அலகும் பரவலாகப் பயன்பாட்டில் இருக்கும் ஒன்று. ஒரு பார் 100,000 பாஸ்கலுக்குச் சமமானது.
# அழுத்தம்

## திரவ அழுத்தம்

நீரின் கீழ் நீந்துகின்ற ஒருவர் திரவ அழுத்தத்தை உணருவார். இது உண்மையில் நீந்துபவரின் மேலாக உள்ள நீரின் திணிவு காரணமாக எற்படுத்தப்படும் அழுத்தமாகும். நீந்தும் ஆழம் அதிகரிக்கும் போது அழுத்தமும் அதிகரிப்பதை உணருவர். ஆகவே ஆழம் அதிகரிக்கும் போது அழுத்தமும் அதிகரிக்கின்றது.  
திரவ அமுக்கம் இது தவிர திரவ அடர்த்தியிலும் தங்கியிருக்கும். இதன் அடிப்படையில் திரவநிரலால் ஏற்படுத்தப்படும் அமுக்கம் பின்வரும் வாய்ப்பாட்டின் மூலம் தரப்படும்.
:<math>P=\rho gh</math>  
இங்கு:
:*P* திரவ அழுத்தம்
:*g* திரவமேற்பரப்பிலுள்ள புவிஈர்ப்புவிசை
:ρ திரவ அடர்த்தி
:*h* திரவ நிரலின் உயரம்  
| அமுக்கம் என்பதன் வரைவிலக்கணமான ஓரலௌப் பரப்பளவின் மீது அதற்குச் செங்குத்தாகத் தாக்கும் விசை என்பதிலிருந்து வருவிக்கப்படுகின்றது:  
:<math>P = \frac{F}{A}</math>  
இங்கு:
:*P* அழுத்தம்
:*F* விசை
:*A* விசை தாக்கும் பரப்பு  
விசை பின்வருமாறு அறியப்படும்.
<math>F = mg</math>  
இங்கு:
:*m* திணிவு
:*F* விசை
:*g* புவியீர்ப்பு ஆர்முடுகல்  
முதல் சமன்பாட்டில் இதனைப் பிரதியிட்டால்  
:<math>P = \frac{mg}{A} </math>  
:<math>m = \rho v </math>  
இங்கு:
:*m* திணிவு
:*v* கனவளவு
:ρ திரவ அடர்த்தி  
ஆகவே:  
:<math>P = \frac{\rho vg}{A} </math>  
ஆனால்:
:<math>\frac{v}{A}= h </math>  
ஆகவே:
:<math>P=\rho gh</math> | } |
| --- | --- |
# 2008 சிச்சுவான் நிலநடுக்கம்

**2008 சிச்சுவன் பூகம்பம்** என்பது சீனாவில் சிச்சுவான் மாகாணத்தில் நிகழ்ந்த மிகப்பெரிய நிலநடுக்கம் ஆகும். ரிக்டர் அளவில் 8 புள்ளிகள் அளவு சக்தி வாய்ந்த இந்த நிலநடுக்கம், சீன நேரப்படி 2008 மே 12 ஆம் நாள் மதியம் 14:28:01.42 மணியளவில் நிகழ்ந்தது. 1976-ல் டாங்சான் மாகாணத்தைத் தாக்கிய பூகம்பத்திற்கு பிறகு சீனாவைத் தாக்கிய மிக மோசமான பூகம்பமாக இது கருதப்படுகிறது.
# 2008 சிச்சுவான் நிலநடுக்கம்

## நிலநடுக்கம் உணரப்பட்ட பகுதிகள்

சிச்சுவான் மாகாணத்தில் மையம் கொண்டிருந்த இந்த நிலநடுக்கம் சீனாவின் (1560 கி.மீ தள்ளியிருக்கும்) பீஜிங், ஷாங்காய் (1744 கி.மீ தள்ளியிருக்கும்), ஆகிய பெருநகரங்களிலும் தைவான் (1912 கி.மீ தள்ளியிருக்கும்), தாய்லாந்து (1940 கி.மீ தள்ளியிருக்கும்) ஆகிய நாடுகளிலும் உணரப்பட்டது.
# 2008 சிச்சுவான் நிலநடுக்கம்

## நிலநடுக்கத்தினால் ஏற்பட்ட பாதிப்புகள்

70000 மனிதர்களின் உயிரைக் குடித்த இந்த நிலநடுக்கத்தினால் 4 லட்சம் மக்கள் காயமடைந்துள்ளனர், 50 லட்சம் மக்கள் வீடுகள் இழந்துள்ளனர். தரைமட்டமாகிவிட்ட 31.3 லட்சம் கட்டிடங்களையும் சேர்த்து 156.10 லட்சம் கட்டிடங்கள் சேதமடைந்துள்ளன என்று சீன அரசாங்கம் தெரிவித்துள்ளது.
# அனுரா பண்டாரநாயக்கா

**அனுரா பண்டாரநாயக்கா** (பெப்ரவரி 15, 1949 – மார்ச் 16, 2008) இலங்கையின் முன்னாள் அமைச்சரும் அரசியல் வாதியுமாவார்.
# அனுரா பண்டாரநாயக்கா

## தொடக்க வாழ்க்கை

முன்னாள் இலங்கை பிரதமர்களான சாலமன் பண்டாரநாயக்கா, சிறிமாவோ பண்டாரநாயக்கா ஆகியோருக்கு மூன்றாவது பிள்ளையாக 1949 பெப்ரவரி 15 ஆம் நாள் கொழும்பில் பிறந்தார். இவருக்கு சந்திரிகா பண்டாரநாயக குமாரதுங்க, சுனேத்திரா பண்டாரநாயக்கா என்ற இரண்டு மூத்த சகோதரிகள் உண்டு. கொழும்பு றோயல் கல்லூரி பள்ளிக் கல்வியைப் பயின்றார். வரலாற்றியலில் உயர் கல்விக்காக இலண்டன் பல்கலைக்கழகத்துக்குச் சென்றார். எனினும் கல்வி நடவடிகைகளை முடியுமுன்னரே இலங்கைத் திரும்பினார்.
# அனுரா பண்டாரநாயக்கா

## அரசியல் வாழ்க்கை

1970 முதல் 1977 வரை அப்போதைய பிரதமரான சிறீமாவோ பண்டாரநாயக்கவின் வெளிவிவகார மற்றும் திட்டமிடல் துறை ஆலோசகராக பணியாற்றினார். 1977 ஆம் ஆண்டு முதற் தடவையாக மூன்று பராளுமன்ற பதிவிகளைக் கொண்ட நுவரெலியா-மசுகெலியா தேர்தல் தொகுதியில் போட்டியிட்டு அதன் இரண்டாவது அங்கத்தவராக பாராளுமன்றத்திற்குத் தெரிவானார்.இலங்கைத் தொழிலாளர் காங்கிரசின் முன்னாள் தலைவர் அமைச்சர் சௌமியமூர்த்தி தொண்டமான், ஐக்கிய தேசியக் கட்சியின் முன்னாள் அமைச்சர் காமினி திசாநாயக்கா ஆகியோர் ஏனைய இரண்டு பதவிகளை கைப்பற்றியிருந்தனர். 1983 நவம்பர் 8 ஆம் நாள் அனுர பண்டாரநாயக்கா இலங்கை பாராளுமன்றத்தின் எதிர்க்கட்சித் தலைவராக தேர்ந்தெடுக்கப்பட்டார்.  
1989 ஆம் ஆண்டு பொதுத்தேர்தலில் தொம்பே தேர்தல் தொகுதியில் அனுர போட்டியிட்டு வெற்றி பெற்றார். இதன் பின்னர் இலங்கை சுதந்திரக் கட்சிக்குள் ஏற்பட்ட பிரச்சினைகளையடுத்து 1993 அக்டோபர் 11 ஆம் நாள் அனுர பண்டாரநாயக்கா சுதந்திரக் கட்சியிலிருந்து விலகி அதே மாதம் 29 ஆம் நாள் ஐக்கிய தேசியக் கட்சியில் இணைந்து கொண்டார். அப்போதைய ஐக்கிய தேசியக் கட்சி அரசில் இவருக்கு உயர்கல்வி அமைச்சு வழங்கப்பட்டது. 1994 முதல் 2000 ஆண்டு வரை எதிர்கட்சி உறுப்பினராக செய்றபட்டார். 2000 அக்டோபர் 18 ஆம் நாள் இலங்கையின் 11வது பாராளுமன்றத்தின் சபாநாயகராக தேர்ந்தெடுக்கப்பட்டு 2001 அக்டோபர் 10 ஆம் நாள் வரை வரை அப்பதவியிலிருந்தார்.  
பின்னர் மீண்டும் சுதந்திரக் கட்சியில் இணைந்துக் கொண்டார். 2001 டிசம்பர் மாதம் நடைபெற்ற பொதுத்தேர்தலில் ஐக்கிய மக்கள் சுதந்திர முன்னணி தோல்வியைச் சந்தித்த போதும் கம்பகா மாவட்டத்தில் போட்டியிட்டு வெற்றி பெற்றார். 2004 ஆண்டு பொதுத்தேர்தலுக்காக இலங்கை சுதந்திரக் கட்சியையும், மக்கள் விடுதலை முன்னணியையும் ஒன்று சேர்த்து கூட்டு முன்னணியொன்றினை நிறுவுவதில் அனுர பண்டாரநாயக்கா பாரிய பங்காற்றினார். அத்தேர்தலில் வெற்றி பெற்ற அனுர உல்லாசப்பிரயாண, கைத்தொழில், முதலீட்டு அமைச்சராக நியமிக்கப்பட்டார். 2005 ஆம் ஆண்டு லக்சுமன் கதிர்காமர் கொலையைத் தொடர்ந்து இலங்கை வெளிநாட்டமைச்சராகவும் நியமிக்கப்பட்டார். இதன் போது உல்லசப்பிரயாண அமைச்சும் அவருக்கு வழங்கப்பட்டு கைத்தொழில், முதலீட்டு அமைச்சுகள் வேறு ஒருவருக்கு கொடுக்கப்பட்டது.  
2005 ஆண்டின் அதிபர் தேர்தலுக்காக இவருக்கு பதிலாக மகிந்த ராஜபக்ச கட்சியால் தெரிவுச் செய்யப்பட்டர். மகிந்தவின் வெற்றிக்குப் பின்னர் பிரதமராக நியமிக்கப்படுவார் என எதிபார்க்கப்பட்டாலும் உல்லசப்பிரயாண அமைச்சு மட்டுமே அவருக்கு வழங்கப்பட்டது. 2007 ஜனவரி அமைச்சரவை மாற்றத்தின்போது உல்லசப்பிரயாண அமைச்சு பறிக்கப்பட்டு தேசிய மரபுரிமை அமைச்சு வழங்கப்பட்டது. 2007 பெப்ரவரி 9 ஆம் நாள் மங்கள சமரவீர, சிறிபதி சூரியாராச்சி ஆகியோருடன் சேர்த்து பதவி விலக்கப்பட்டார். இரண்டு வாரங்களுக்குள் மகிநத ராஜபக்சவுடன் இணக்கப்பட்ட்டுக்கு வந்து தேசிய மரபுரிமை அமைச்சராக பதவியேற்றார். 2007 டிசம்பர் 14 ஆம் நாள் வரவு செலவுத் திட்ட வாக்கெடுப்பின்போது எதிர்க்கட்சி ஆசனத்தில் அமர்ந்து கொண்டதையடுத்து அமைச்சுப் பதவியை இழந்தார். தனது 35 ஆண்டுகால அரசியல் வாழ்க்கையில் 5 ஆண்டுகள் மட்டுமே அரசில் அங்கம் வகித்தார்.
# 2004 இந்தியப் பெருங்கடல் நிலநடுக்கமும் ஆழிப்பேரலையும்

**2004 இந்தியப் பெருங்கடல் நிலநடுக்கம்** டிசம்பர் 2004ல் சுமத்திரா தீவின் வடமேற்கு கடற்கரையிலிருந்து கிட்டத்தட்ட 150 கி.மீ. தூரத்தில் ஆழ்கடலில் நிகழ்ந்த நிலநடுக்கம் ஆகும். 9.3 புள்ளிகள் ரிக்டர் அளவில் சக்திவாய்ந்த நிலநடுக்கம் வரலாற்றில் நிலநடுக்கப் பதிவுக் கருவியில் ரிக்டர் அளவு எடுத்த நிலநடுக்கங்களில் இரண்டாம் மிக வலிமையான நிலநடுக்கம் ஆகும்.இந்த நிலநடுக்கம் காரணமாக எழுந்த ஆழிப்பேரலை தாய்லாந்து, இந்தோனேசியா, மலேசியா, இலங்கை, இந்தியா, மாலத்தீவுகள் ஆகிய நாடுகளைத் தாக்கியதில் 14 நாடுகளைச் சேர்ந்த 230,000 பேர் உயிரிழந்தனர்.இந்தியாவில் உயிரிழந்தோர் அதிகாரப்பூர்வ புள்ளிவிவரப்படி 6,400 பேர், தமிழகத்தில் மட்டும் 2,758 பேர், புதுவையில் 377 பேர். தென்னிந்தியாவின் மொத்த பொருளாதார இழப்பில் 50 விழுக்காட்டை(சுமார் ரூ.4,700 கோடி) அளவுக்கு, தமிழகம் சந்தித்தது .
# 2004 இந்தியப் பெருங்கடல் நிலநடுக்கமும் ஆழிப்பேரலையும்

## நிலநடுக்க பண்புகள்

00:58:53 நேரம் டிசம்பர் 26, 2004 அன்று இந்தியப் பெருங்கடலில் சுமத்திரா தீவுக்கு மேற்கே, மேற்குக் கரையோரத்தில் 30 கி.மீ. ஆழத்தில் பெரிய நிலநடுக்கம் நிகழ்ந்தது. இது 9.3 ரிக்டர் அளவாக இருந்தது.
# முக்குடிவேலம்பாளையம்

**முக்குடிவேலம்பாளையம்** (*MUKKUDI VELAM PALAYAM*) மூன்று குடி கொண்ட வேளாண்மை இனத்தவர்கள் வாழ்ந்து வரும் ஓர் சிற்றூர் ஆகும். இவ்வூர் பாசூர் பேரூராட்சியில் உள்ளது. இந்துக்கள் மட்டும் வாழும் இவ்வூரில் உள்ள அனைவரும் விவசாயத் தொழில் செய்து வருகின்றனர், பாசூரில் உள்ள மகா மாரியம்மன், குலவிளக்கு அம்மன், சங்கலி கருப்பண்ண சாமி மற்றும் ஈஸ்வரன் கோவில்களுக்கு செல்ல முக்குடிவேலம்பாளையத்தில் இருந்தே செல்ல வேண்டும்.  
பாசூர் ஈரோட்டிலிருந்து 19 கி.மீ. தொலைவிலும் கொடுமுடியில் இருந்து 19 கி.மீ. தொலைவிலும் உள்ளது. பாசூரில் ஒரு தொடருந்து நிலையம் அமைந்துள்ளது. முக்குடிவேலம்பாளையத்துக்கு செல்ல ஈரோட்டிலிருந்து தொடருந்து, பேருந்து எண் 30,6A ஆகியவைகளும், கரூரிலிருந்து K2உம் உண்டு.
# வெள்ளைப் பெட்டிச் சோதனை

**வெள்ளைப் பெட்டிச் சோதனையானது** (தெளிவான பெட்டி சோதனை, கண்ணாடி பெட்டி சோதனை, வெளிப்படையான பெட்டி சோதனை, மற்றும் அமைப்பிற்குரிய சோதனை என்று அறியப்படுகிறது) இது ஒரு வகையான மென்பொருள் சோதனை முறையாகும். மென்பொருளில் இச்சோதனை முறையில் ஒவ்வொரு படிமுறையூடாகவும் செல்வதால் நிராக்கல் மொழியறிவு அவசியம் ஆகும். சோதனையாளார் சோதனை உள்ளீடு ஒன்றை கணினிக்கு வழங்கி அது நிரலில் அது செல்லும் பாதையைப் பின் தொடர்ந்து சரியான வெளீட்டைத் தருகின்றாதா என்பதைச் சரிபார்ப்பார்.  
இந்தச் சோதனையானது எவ்வாறு நடைமுறைப்படுத்தப்படுகின்றதோ அதைப் பின்பற்றியே நடத்தப்படுவதால், நடைமுறைப்படுத்தும் முறையில் மாற்றங்கள் செய்தால் சோதனையிலும் மாற்றங்கள் செய்யவேண்டும். எடுத்துக்காட்டகா இலத்திரனியல் சோதனை ஒன்றில் புதிதாக சேர்கிட் (Circuit) ஒன்றுதேவைப்பட்டாலும் அதை வணிகரீதியாகத் தரமுடியாமல் இருக்கலாம். எனவே பிழையான பொருள் ஒன்று தொடர்ந்தும் பிழையாகவே இருக்கலாம்.  
வெள்ளைப் பெட்டிச் சோதனையானது ஓரலகுச் சோதனை, ஒருங்கிணைப்புச் சோதனை மற்றும் அமைப்பு சோதனை (system) போன்றவற்றில் பயன்படுத்தக் கூடியதாக இருந்தாலும் பொதுவாகத் ஓரலகுச் சோதனைகளிலேயே பயன்படுத்தப்படுகின்றது. பொதுவாக இது ஒரு தொகுதியில் உள்ளே பாதையைச் சரிபார்த்தாலும் ஒருங்கிணைப்பு சோதனையில் ஒவ்வொரு பகுதிகளுக்கும் இடையில் எவ்வாறு செல்கின்றது என்பது சரிபார்க்கப்படும். இச்சோதனைமுறையில் வழுக்களைக் கண்டுபிடிகக்கூடியதாக இருந்தாலும் மென்பொருட் தேவைகள் ஆவணத்தில் தரப்பட்டுள்ள எல்லாவற்றையும் பூர்த்தி செய்யும் வகையில் மென்பொருளானது உள்ளதா எனச் சரிபார்க்க இயலாது. ஆயினும் ஒருவர் எல்லாப் பாதைகளும் சரிவரச் சோதிக்கப்படுள்ளது என்பதனை உறுதிப்படுத்த இயலும்.  
பொதுவாக வெள்ளைப் பெட்டிச் சோதனையில் கீழ்வரும் முறைகளை உள்ளடக்கியிருக்கும்.
- கட்டுப்படுத்திய பாய்ச்சற் சோதனை
- தரவுப் பாய்ச்சற் சோதனை
# வெள்ளைப் பெட்டிச் சோதனை

## வெள்ளைப் பெட்டி சோதனை நுட்பம் செயல்பாட்டுமுறை

வெள்ளை பெட்டி சோதனை அடிப்படையில் மூல குறியீடு புரிந்து கொண்டிருக்கும்போது நீங்களே சோதிக்க முடியும்.நிரலாளர் ஒவ்வொரு புலப்படும் பாதையையும் சோதனை செய்யவேண்டுமென்றால் ஒரு ஆழமான புரிதலை கொண்டிருக்க வேண்டும். இந்த வெள்ளை பெட்டி சோதனை சோதனை நிகழ்வுகளில் உருவாக்கும் பொருட்டு எடுக்கும் என்று மூன்று அடிப்படை படிகள் உள்ளன அவை பின்வருமாறு:
1. உள்ளீடு: பல்வேறு வகையான தேவைகள், செயல்பாட்டு குறிப்புகள்,வடிவமைத்தல் ஆவணங்கள் , முறையான மூல குறியீடு, விரிவான பாதுகாப்பு விருப்பம்.
1. செயல் அலகு: இடர் பகுப்பாய்வு,சோதனை மூலோபாயத்தை உருவாக்கவேண்டும்,முறையான பரிசோதனை திட்டம், சோதனைகளை இயக்க
1. வெளியீட: முடிவுகள் அனைத்தும் உள்ளடக்கப்பட்டு இறுதி அறிக்கை தயார் செய்யப்படும்.
# காமினி திசாநாயக்கா

**லயனல் காமினி திசாநாயக்கா** (*Lionel Gamini Dissanayake*, ; மார்ச் 20, 1942 - அக்டோபர் 24, 1994) இலங்கையின் முன்னாள் எதிர்கட்சித் தலைவரும் அதிபர் பதவிக்கான வேட்பாளருமாவார்.
# காமினி திசாநாயக்கா

## தொடக்க வாழ்க்கை

இலங்கையின் மலையகத்தின் கொத்மலையில் பிறந்தார். அவரது தந்தையார் இலங்கை சுதந்திரக் கட்சியில் சாலமன் பண்டாரநாயக்காவின் அரசில் பிரதி அமைச்சராக செயற்பட்டு வந்தார். திசாநாயாக்கா கண்டி புனித திரித்துவக் கல்லூரியில் பள்ளிக் கல்வியை முடித்தார். பின்னர் இலங்கை சட்டக் கல்லூரியில் சட்டப்படிப்பை முடித்து 1967 ஆம் ஆண்டு சட்டத்தரணியானார். 1988 ஆம் ஆண்டு அதிபரின் சட்டத்தரணியாக பதவியேற்றார். 1992 ஆம் ஆண்டு கேம்பிரிஜ் பல்கலையில் எம்.பில். பட்டப்படிப்பை முடித்தார்.
# காமினி திசாநாயக்கா

## அரசியல் வாழ்க்கை

1970 ஆம் ஆண்டின் பொதுத்தேர்தலின் போது ஐக்கிய தேசியக் கட்சி சார்பாக நுவரெலியா - மசுகெலியா பாராளுமன்றத் தொகுதியில் போட்டியிட்டு வெற்றியீட்டினார். இத்தேர்தலின் போது பாராளுமன்றம் சென்ற 17 ஐக்கிய தேசியக் கட்சி அங்கத்தவர்களில் காமினியும் ஒருவராவார். 1977 ஆம் ஆண்டு ஐக்கிய தேசியக் கட்சி வெற்றி பெற்றதை தொடர்ந்து அமைச்சராக பதவியேற்றார். இலங்கையின் மகாவலி துரித அபிவிருத்தி திட்டத்தினை முன்னெடுத்தார். 30 ஆண்டுகளுக்கு திட்டமிடப்பட்டிருந்த திட்டத்தை இவர் 6 ஆண்டுகளில் முடித்தார்.
# காமினி திசாநாயக்கா

## இறப்பு

டிங்கிரி பண்டா விஜயதுங்கா 1994 ஆம் ஆண்டு அதிபர் தேர்தலில் போட்டியிடப் போவதில்லை என அறிவித்ததை தொடர்ந்து காமினி திசாநாயக்கா ஐக்கிய தேசியக் கட்சியின் அதிபர் வேட்பாளாராக தெரிவு செய்யப்பட்டார். அந்நேரம் இவரே பாராளுமன்றத்தின் எதிர்கட்சித் தலைவராகவுமிருந்தார். அதிபர் தேர்தலுக்கான கூட்டத்தின் போது ஏற்பட்ட குண்டு வெடிப்பின் போது இவர் கொல்லப்பட்டார். குண்டு வெடிப்பு விடுதலைப் புலிகள் மீது குற்றஞ்சாட்டப்பட்டது.  
இவரது மகன் நவீன் திசாநாயக்க இலங்கை ஐக்கிய மக்கள் சுதந்திரக் கூட்டணி அரசில் பிரதி அமைச்சராக பதவி வகித்தவர்.
# ஈறுகெட்ட எதிர்மறைப் பெயரெச்சம்

**ஈறுகெட்ட எதிர்மறைப் பெயரெச்சம்** என்பது எதிர்மறையான பொருளில் வரும் ஒரு வினைச்சொல், அதன் கடைசி எழுத்து இல்லாமல் **(ஈறு = சொல்லின் கடைசி எழுத்து; கெட்ட = இல்லாமல்**) வந்து, அடுத்து வரும் பெயர்ச்சொல்லுக்கு விளக்கம் தருவதாக அமையும் சொல்.  
எடுத்துக்காட்டுகள்:
- **செல்லாக்** காசு (= செல்லா**த** காசு.) என்பதில் செல்லா என்பது ஈறுகெட்ட எதிர்மறைப் பெயரெச்சம். செல்லும் என்பது உடன்பாட்டு பொருள். *செல்லாத* என்பது எதிர்மறைப் பொருள். *செல்லாத* என்னும் சொல், *செல்லாதது* என்று முடிவு பெறாமல் எச்சமாக வரும் வினைச்சொல். *செல்லா* என்பது *செல்லாத* என்னும் சொல்லின் கடைசி எழுத்தாகிய **த** இல்லாமல் (கெட்டு) வருவது. மேலும் *செல்லா* என்னும் சொல், *காசு* என்னும் பெயர்ச்சொல்லைப் பற்றிக் கூறவந்த வினைச்சொல். எனவே *செல்லாக் காசு* என்னும் தொடரில், *செல்லா* என்னும் சொல்லை ஈறுகெட்ட எதிர்மறைப் பெயரெச்சம் என்று கூறுவர்.
- பிற எடுத்துக்காட்டுகள்: *வணங்காத் தலை, அழியாப் புகழ், கேளாச் செவி, ஓயாத் தொல்லை*  
இப்படி ஈறுகெட்ட எதிர்மறைப் பெயரெச்சத்தின் பின் வல்லெழுத்து மிகும் என்னும் இலக்கண விதியின்படி செல்லா**க்** காசு, அழியா**ப்** புகழ், கேளாச் செவி, ஓயா**த்** தொல்லை என்று வல்லின ஒற்று மிகுந்து (= கூடுதலாக) வரும்.
# வவுனியா சிறிதேவி பூதேவி மகாவிஷ்ணு கோயில்

**அருள்மிகு சிறிதேவி பூதேவி மகாவிஷ்ணு தேவஸ்தானம்** இலங்கையில் வவுனியா மாவட்டத்தில், வவுனியா தெற்கு பிரதேசத்தில் உள்ள கோவில்குளம் கிராமத்தில் உள்ள கோவிலாகும். அமைதியான சூழலில் உள்ள இக்கோயில் கண்ணன் கோவில், கிருசுணர் கோவில், விசுணு கோவில் என்ற வேறு பெயர்களாலும் அழைக்கப்படுகின்றது.  
தற்போது கோவில் திருப்பணி வேலைகள் நடைபெற்று வருகின்றன.
# வவுனியா சிறிதேவி பூதேவி மகாவிஷ்ணு கோயில்

## வழி

வவுனியா நகரில் இருந்து திருகோணமலை செல்லும் வீதியாகிய ஹொரவபொத்தானை வீதியில் இறம்பைக்குளம் சந்தியில் இருந்து தெற்கு நோக்கி செல்லும் வீதியாகிய ஆசிகுளம் வீதியில் சுமார் இரண்டு கிலோமீட்டர் தொலைவில் உள்ளது.
# வார்ப்புரு:SharedIPEDU

<div>
<span> **Attention:**</span>  
This , is registered to **}** and may be shared by multiple users. If the institution uses proxy servers, this IP address may in fact represent many users at many physical computers.  
For this reason a message intended for one person may be received by another. Similarly an innocent user may be blocked for another user's . If you are editing from this address and are frustrated by irrelevant messages, you can avoid them by **** for yourself. In some cases you may temporarily be unable to create an account due to efforts to fight ; if so, please .
<hr />
<span>Caution should be used when blocking this IP or reverting its contributions without checking - if a block is needed, should consider a with the template <tt>{&#123;schoolblock&#124;*optional comment*&#125;}</tt> as the block reason.</span>  
</div>
<includeonly>}</includeonly><noinclude>  
</noinclude>
# தாருக் மொழி

" என்ற சொல் தாருக், குண்டுங்குரா மொழிகளில் உள்ள 'குலா'' என்ற சொல்லில் இருந்து பெறப்பட்டது.]]  
**தாருக் மொழி** (*Dharug language*, *Darug*, *Dharuk*) என்பது ஆத்திரேலியத் தொல்குடிகளின் யூவின்-கூரிக் குழுவின் ஒரு மொழி ஆகும். இது **சிட்னி மொழி** (*Sydney language*) அல்லது **கடிகல் மொழி** (*Gadigal language*) எனவும் அழைக்கப்படுகிறது. இம்மொழி நியூ சவுத் வேல்சு மாநிலத்தின் சிட்னி மாநகரில் குடியேறிகளின் வருகையின் விளைவாக அழியும் வரை தொல்குடியினரால் பாரம்பரியமாகப் பேசப்பட்டு வந்தது. இது தாருக் மக்களின் பாரம்பரியமான மொழி ஆகும். ஆங்கிலேயக் குடியேற்றத்தின் தொடக்கத்திலிருந்து தாருக் மக்கள்தொகை வெகுவாகக் குறைந்துள்ளது. "ஈயோரா என்ற சொல் சில சமயங்களில் கடலோரப் பேச்சுவழக்கை உள்ளுறை பேச்சுவழக்கில் இருந்து வேறுபடுத்தப் பயன்படுத்தப்படுகிறது, ஆனால் தொல்குடியின மக்கள் ஈயோரா ("மக்கள்" என்று பொருள்) என்ற சொல்லைப் பயன்படுத்தியதற்கான எந்த ஆதாரமும் கிடைக்கவில்லை. மொழியின் புனரமைக்கப்பட்ட வடிவத்தைப் புதுப்பிக்க சில முயற்சிகள் எடுக்கப்பட்டுள்ளன.
# தாருக் மொழி

## இன்று பிற மொழிகளில் வழக்கிலேறி வாழும் சில சொற்கள்

இன்று ஆங்கிலத்தில் வழக்கிலுள்ள சில தாருக் மொழி சொற்கள் வருமாறு:
- விலங்குகளின் பெயர்கள்: டிங்கோ, கோவாலா, வாலபி
- மரங்களும் தாவரங்களும்: புராவாங்கு (burrawang), குராசோங்கு Kurrajong, வராட்டா
- ஆயுதங்கள்: பூமராங், வூமெரா
- இடங்கள்: மல்கோவா, தூங்காபி, வின்மாலி
# 13 மே 2008 ஜெய்ப்பூர் குண்டு வெடிப்புகள்

**2008 மே 13 ஜெய்பூர் குண்டு வெடிப்பு** ஒன்பது தொடர் குண்டுகள் 12 நிமிட இடைவெளியில் ராஜஸ்தான் மாநிலத்தில் தலை நகரான, ஜெய்ப்பூர் நகரத்தில் தொடர்ந்து 8 இடங்களில் குண்டு வெடிப்பு சம்பவங்கள் நிகழ்ந்தன. இந்த குண்டுவெடிப்புகளில் 70 பேர் உயிரிழந்தனர். 185 பேர் காயமடைந்தனர். இச்சம்பவங்களுக்கு வங்காளதேசத்தை சேர்ந்த, ஹர்கத்-உள்-ஜிஹாத்-அல்-இஸ்லாமி என்னும் அமைப்புதான் காரணம் என கூறப்பட்டது. இதையடுத்து இந்த குண்டுவெடிப்பு சம்பவம் தொடர்பாக முகமது சயீப், முகமது சர்வார் ஆஸ்மி, முகமது சல்மான், சயீப் ரகுமான், ஷாபாஸ் ஹூசைன் என்ற 5 பேர் கைது செய்யப்பட்டனர். ஜெய்ப்பூர் நீதிமன்றத்தில் இந்த வழக்கு விசாரிக்கப்பட்டு வந்தது. பின்னர் சிறப்பு நீதிமன்றத்திற்கு இவ்வழக்கு மாற்றப்பட்டது.  
இந்நிலையில், ஜெய்ப்பூர் சிறப்பு நீதிமன்றம் இந்த வழக்கில் தீர்ப்பு வழங்கியது. குற்றம்சாட்டப்பட்ட 5 பேரில் ஷாபாஸ் ஹூசைன் என்பவரை தவிர மீதமுள்ள 4 பேரும் குற்றவாளிகளாக அறிவிக்கப்பட்டனர். ஷாபாஸ் ஹூசைன் என்பவருக்கு எதிராக போதிய ஆதாரம் இல்லாததால் நீதிமன்றம் அவருக்கு விடுதலை வழங்கி உத்தரவிட்டது.  
குற்றவாளிகளுக்கான தண்டனை இருதினங்களில் அறிவிக்கப்படும் என எதிர்பார்க்கப்பட்ட நிலையில், இந்த தொடர் குண்டுவெடிப்பு சம்பவத்தில் தொடர்புடைய 4 பேருக்கு மரணதண்டனை விதித்து ஜெய்ப்பூர் சிறப்பு நீதிமன்றம் உத்தரவிட்டுள்ளது.
# லலித் அத்துலத்முதலி

**லலித் வில்லியம் சமரசேகர அத்துலத்முதலி** (நவம்பர் 26, 1936 - ஏப்ரல் 23, 1993) இலங்கையின் முன்னாள் அரசியல்வாதியும் முன்னாள் பாதுகாப்பு, வேளாண்மை, கல்வி அமைச்சரும் பாதுகாப்பு பிரதியமைச்சரும் ஆவார்.
# லலித் அத்துலத்முதலி

## தொடக்க வாழ்க்கை

அத்துலத்முதலி தனது பள்ளிப் படிப்பை கொழும்பு றோயல் கல்லூரியில் முடித்தார். பின்னர் சட்டவியலில் மேற்படிப்புக்காக 1955 ஆம் ஆண்டு ஆக்ஸ்போர்டு பல்கலைக்கழகத்தின் இயேசுக் கல்லூரியில் இணைந்து படித்தார். 1958 ஆம் ஆண்டு ஆக்சுபோட் பல்கலையின் மாணவர் ஒன்றியத்தினது தலைவராக தெரிவுச் செய்யப்பட்ட முதல் இலங்கையர் ஆவார் மேலதிகமாக 1956 ஆம் ஆண்டில் செயலாளராகவும், 1957 ஆம் ஆண்டில் பொருளாலராகவும் அதே ஒண்ரியத்தில் பதவி வகித்தார்.  
சட்டப்படிப்பை முடித்த லலித் கிரே இண் மூலமாக சட்டத்த்ரணியாக பதிவியேற்றார். அதன் பின்னர் சிங்கப்பூர் பல்கலைக்கழகம், எபிரேய பல்கலைக்கழகம், எடின்புரோ பல்கலைக்கழகம், அலகாபாத் பல்கலைக்கழகம் என்பவற்றில் விரிவுரையாளராக பணியாற்றினார். பின்னர் நாடு திரும்பி இலங்கை சட்டக் கல்லூரியில் விரிவுரையாளராக இணைந்தார்.
# லலித் அத்துலத்முதலி

## கொலை

1993 ஏப்ரல் 23 ஆம் நாள் கொழும்பு கிருலப்பனையில் நடைபெற்ற தேர்தல் பிரச்சாரக் கூட்ட மொன்றின் போது துப்பாக்கியால் சுடப்பட்டு கொல்லப்பட்டார். அரசு விடுதலைப் புலிகள் மீது பழிசுமத்தி அடுத்த நாள் சம்பவ இடத்திற்கு அண்மையில் சயனைட் உண்டு இறந்து காணப்பட்ட தமிழ் இளைஞரே கொலையாளி என்றது. இருப்பினும் அப்போதைய அதிபர் பிரேமதாசா மீதும் சந்தேகம் நிலவிவந்தது.
# விக்கிப்பீடியா:தேடுதல்

- வழிசெலுத்தல் பலகையின் கீழ் உள்ள தேடல் பெட்டியில், நீங்கள் தேட விரும்பும் கட்டுரைத் தலைப்பு / குறிப்புச் சொல்லை உள்ளிட்டு ENTER விசையை (அல்லது செல் / தேடு பொத்தானை ) அழுத்துங்கள். முதலில் குறிப்புச் சொற்களுக்கு மேற்கோள் குறியிடாமல் தேடிப் பாருங்கள். அந்த முயற்சி பயனளிக்கவில்லையெனில், மேற்கோள் குறியிட்டுத் தேடுங்கள்.  
- சிறந்த முடிவுகளை பெற **குறிப்புச் சொல்லை தமிழிலேயே உள்ளிடுங்கள்**.
# விக்கிப்பீடியா:தேடுதல்

## வெளி தேடு பொறிகள் (External search engine)

- Google, Yahoo போன்ற வெளி தேடு பொறிகள் (External search engine) கொண்டும் விக்கிபீடியாவில் உள்ள கட்டுரைகளைத் தேட முடியும். அந்தத் தேடு பொறிகளின் இணைய தளத்திற்குச் சென்று நீங்கள் தேட விரும்பும் குறிப்புச்சொல்லுடன் விக்கிபீடியா என்ற சொல்லையும் சேர்த்துத் தேடவும். இவ்வாறு செய்வதின் மூலம் விக்கிபீடியா தளத்தை மட்டும் பிரத்யேகமாகத் தேட முடியும்.  
(எடுத்துக்காட்டு)
விக்கிபீடியாவில் "மதுரை" என்ற தலைப்பிட்ட / சொல் வரும் கட்டுரையைத் தேட விரும்பினால்,
- Google அல்லது Yahoo சென்று - விக்கிபீடியா மதுரை - என்ற சொல்லைத் தேடவும்.
- Googleஐப் பயன்படுத்தி இந்தத் தமிழ் விக்கிபீடியா இணையத்தளத்திற்குள் மட்டும் தேட,Googleக்குச் சென்று, -மதுரை site:ta.wikipedia.org- என்ற சொல்லைத் தேடவும்.  
- சமயங்களில்,வெளி தேடு பொறிகளைப் பயன்படுதுவது மூலம் முடிவுகளை விரைந்து பெற இயலும். ஆனால் வெளி தேடு பொறிகளின் முடிவுகள் இற்றைப்படுத்தப்படாததாக இருக்கக்கூடும்.
# விக்கிப்பீடியா:தேடுதல்

## Custom search box

<inputbox>
type=search
width=90
namespaces=Main**,Portal**,Category**,Help**,
searchbuttonlabel=தேடு
bgcolor=#cee0f2
break=no
</inputbox>
# மெங்கிஸ்து ஹைலி மரியாம்

**மெங்கிஸ்து ஹைலி மரியாம்** (*Mengistu Haile Mariam*, பிறப்பு: 1937. பனிப்போர் முடிவில் 1991 இல் அரசுக்கெதிராக இடம்பெற்ற கலவரங்களை அடுத்து மெங்கிஸ்து சிம்பாப்வேக்குத் தப்பி ஓடினார். எத்தியோப்பிய நீதிமன்றம் அவரில்லாமலேயே நீதி விசாரணை நடத்தி மெங்கிஸ்துவுக்கு ஆயுள் சிறைத்தண்டனையை விதித்தது.
# பால்ராஜ்

***பிரிகேடியர் பால்ராஜ்*** (*Balraj*; 27 நவம்பர் 1965 – 20 மே 2008 இயற்பெயர்: பாலசேகரம் கந்தையா, கொக்குத்தொடுவாய், முல்லைத்தீவு) தமிழீழ விடுதலைப் புலிகளின் ஒரு முதுநிலை போர் முனைத் தளபதியாக விளங்கியவர். ஈழப் போர்களின் பல போர்க்களங்களை வழிநடத்தியவர். 1983 ஆம் ஆண்டு விடுதலைப் புலிகள் இயக்கத்தில் இணைந்து கொண்டார். 1991 ஆம் ஆண்டு தொடக்கம் 1993 ஆம் ஆண்டு வரையும், பின்னர் 1995 ஆம் ஆண்டு தொடக்கம் 1997 ஆம் ஆண்டு வரையும் விடுதலைப் புலிகளின் முதலாவது மரபுவழிப் படையணியான *சார்லஸ் அன்ரனி சிறப்புப் படையணியின்* முதலாவது கட்டளைத் தளபதியாக அப்படையணியை வழிநடத்தியவர். வரலாற்றுச் சிறப்புமிக்க 2000 ஆம் ஆண்டு ஆனையிறவுச் சமரில் முக்கிய பங்காற்றினார்.  
அமைதிப் பேச்சுக்களின் போது 2003 ஆம் ஆண்டு சிங்கப்பூரில் பால்ராஜூக்கு இருதய அறுவைச் சிகிச்சை மேற்கொள்ளப்பட்டது. 2008 ஆண்டின் தொடக்கத்தில் 3 மாதங்கள் இவர் மருத்துவமனையில் அனுமதிக்கப்பட்டிருந்தார். 2008 மே 20 செவ்வாய்க்கிழமை அன்று பிற்பகல் 2:00 மணியளவில் பால்ராஜ் மாரடைப்பால் சாவடைந்தார்.
# நினைவுகொள் மின்தடை

யின் உதவியால் எடுத்த இந்த மின்சுற்றின் படத்தில் 17 நினைவுகொள் மின்தடைகள் (மெம்ரிஸ்டர்கள்) உள்ளன. இப்படத்தில் உள்ள நுண்ணிழைகள் 50 நாமீ (nm) அல்லது கிட்டத்தட்ட 150 அணுகள் அகலம் கொண்டவை. ஒவ்வொரு நினைவுகொள் மின்தடையும் இருவேறு மின்தடைமம் கொண்ட டைட்டேனியம் டை-ஆக்ஸைடு படலங்கள் கொண்டுள்ளன. அவை மின் முனையத்துடன் இணைக்கப்பட்டுள்ளன. இக் கருவி/மின் உறுப்பிலுள்ள ஒரு டைட்டேனியம் டை-ஆக்ஸைடு படலம் வழியாகமின்னோட்டம் பாயும் பொழுது மற்ற டைட்டேனியம் டை-ஆக்ஸைடு படலத்தின் மின்தடைமம் மாறுகின்றது. இப்படி மாறுவதை ஒரு தரவாக நினைவுகொள்ள இயலும்.]]
**மெம்ரிஸ்டர்** (*Memristor*) அல்லது **நினைவுகொள் மின்தடை** (*memory resistor*) என்பது ஒரு புது வகையான இரு மின்முனையம் கொண்ட அடிப்படை மின்னுறுப்பாகும். இப்புதிய மின்னுறுப்பின் கண்டுபிடிப்பை ஏப்ரல் 30, 2008 இல் அமெரிக்காவில் உள்ள "ஹியூலிட் பாக்கார்டு" (*Hewlett-Packard*) நிறுவனத்தைச் சேர்ந்த "ஆர். ஸ்டான்லி வில்லியம்சு" (*R. Stanley Williams*) என்பாரும் அவருடைய உடன் ஆய்வாளர்களும் அறிவித்தார்கள். இதனைக் கண்டுபிடிக்கும் முன்பு, மின்னியல் வரலாற்றில், மின்தடையம், மின்தூண்டி, மின்தேக்கி (மின் கொண்மி) ஆகிய மூன்றே மூன்று அடிப்படை மின் உறுப்புகள்தாம் இருந்தன. இந்த *நினைவுகொள் மின்தடை* என்னும் புதிய உறுப்பானது ஓர் அடிப்படையான நான்காவது உறுப்பாகும். இந்த புதிய மின் உறுப்பின் மின்தடைமமானது காலத்தால் மாறுபடும் மின்னோட்டத்தில் பாயும் மின்மத்தின் அளவால் மாறுபடும் தன்மை உடையது. எனவே பரவலாக அறியப்பட்ட மின்தடையில் உள்ளது போல, மின்னோட்டத்திற்கும் மின் அழுத்தத்திற்கும் இடையே, ஓமின் விதிப்படியான நேர் விகிதம் (சார்பு) இருக்காது. இதனை மின்னோட்ட-மின்னழுத்தத்திற்கு இடையே *நேர்சார்பு அற்ற* (nonlinear) மின் தடைமம் எனலாம். மின் தடைமத்தின் அளவானது அதனுள் முன்பு பாய்ந்த மின்மத்தின் அளவைப் பொறுத்தது (நினைவுகொண்மை). இக் கருவி திரிதடையம், மாஆமிவிதி (MOSFET) போன்று, மின்குறிபலைகளை மிகைப்படுத்தும் இயல்பு இல்லாத கருவி உறுப்பாகும் (மிகுக்கா மின் உறுப்பு வகை).  
நினைவுகொள் மின்தடையின் கொள்கையை 1971இலேயே பெர்க்கிலி கலிபோர்னியா பல்கலைக்கழகப் பேராசிரியர் *லியான் சுவா* ஓர் ஆய்வுக்கட்டுரையில் முன்வைத்தார். மின்தடை, மின்தூண்டி, மின்தேக்கி ஆகிய மூன்றோடு கருத்தளவில் மடி ஒப்புமை (*symmetry*) நோக்கில் நான்காவதாக ஓர் அடிப்படை மின் உறுப்பு இருக்கவேண்டும் என்று எழுதினார். அக்கட்டுரையில், இவ்வகையான கருத்து அவருக்கும் முன்னரே இருந்தது பற்றியும் ஒப்புக்கொண்டுள்ளார்.  
ஆனால் லியான் சுவாவின் கருத்திய அறிவிப்புக்கு 37 ஆண்டுகளுக்குப் பின்னர், 2008 இல் ஸ்டான்லி வில்லியம்சும் அவரின் உடனாய்வாளர்களும் அத்தகைய ஒரு கருவியை செய்து காட்டினார்கள். இக்கருவியில் இரு பிளாட்டினம் படலங்களும், அவற்றிற்கு இடையே மிக மெல்லிய டைட்டேனியம் டை-ஆக்ஸைடு படலமும் உண்டு. அதன் வழியாக மின்னோட்டம் பாய்ந்து இயங்கும் நேர்சார்பற்ற நிலைமாறிக் (switch) கருவியை இவர்கள் கண்டுபிடித்தார்கள்.
# நினைவுகொள் மின்தடை

## நான்கு அடிப்படை மின்சுற்று உறுப்புகளின் தொடர்புகள்

<math>V</math>= மின்னழுத்தம்;
<math>I</math> = மின்னோட்டம், <math>\Phi</math> = காந்தப் பாய்மம்.
| மின்தடையம்
<math>R=\frac{\mathrm{d}V}{\mathrm{d}I}=\frac{\mathrm{d}\dot \Phi}{\mathrm{d}\dot{q}}</math> |
| --- |  
:<math>I(t) = \frac{\mathrm{d}q}{\mathrm{d}t}</math>
மற்றும்
:<math>V(t) = \frac{\mathrm{d}\Phi}{\mathrm{d}t}</math>
# நினைவுகொள் மின்தடை

## நினைவுகொள் மின்தடை அல்லது மெம்ரிஸ்டரின் கோட்பாடு

நினைவுகொள் மின்தடை அல்லது மெம்ரிஸ்டர் என்பதின் வரைவிலக்கணம்,
, மேலும் மின்மம் மின்னோட்டத்தின் தொகைமம் (வேறு விதமாக கூறின், மின்னோட்டம் காலத்தால் மின்மம் மாறும் விரைவு). இவ்விரண்டு கருத்துக்களையும் இணைத்து, கீழ்க்கண்டவாறு எழுதலாம்:  
: <math>M(q)=\frac{\mathrm d\Phi_m/\mathrm dt}{\mathrm dq/\mathrm dt}=\frac{V}{I}</math>  
இச் சமன்பாட்டில் இருந்து நினைவுகொள் மின்தடைமம் (மெம்ரிஸ்டன்சு, “memristance”) என்பது எளிதாக மின்மத்தைப் பொறுத்த மின்தடைமம் என்று புரிந்து கொள்ளலாம். *M*(*q*) என்னும் மின் பண்பு மாறிலியாக இருந்தால் வழக்கமான ஓமின் விதியைப் பெறுவோம். *R* = *V*/*I*. ஆனால் பொதுவாக *M*(*q*) அத்தனை எளிமையானதாக இல்லாமல் இருந்தால் மேலுள்ள சமன்பாடு ஓமின் விதிக்கு ஈடானதல்ல, ஏனெனில், மின்மமாகிய *q* , நினைவுகொள் மின்தடைமமாகிய *M*(*q*) வும் காலத்தால் மாறுபடக்கூடிய பண்புகள். மேலுள்ள சமன்பாட்டிலிருந்து மின்னழுத்த்மாகிய V வுக்காக தீர்வு செய்தால்,  
: <math>V(t) =\ M(q(t)) I(t)</math>  
என்று பெறுவோம்.  
எனவே மின்மம் காலத்தால் மாறவில்லை என்றால் நினைவுகொள் மின்தடைமம், மின்னோட்டத்துக்கும் மின்னழுத்தத்திற்கும் இடையே நேர் சார்புடையது. ஆனால் மின்னோட்டம் பாயும் பொழுது காலத்தால் மாறுபடும் மின்மம் இருக்கும்.  
மின்னோட்டம் பாயவில்லை என்றால் நினைவுகொள் மின்தடை நிலையாக இருக்கும்.
*I*(*t*) = 0 என்றால் *V*(*t*) = 0 என்றும் *M*(*t*) மாறியியாகும் என்றும் உணரலாம். இது நினைவுகொள்ளும் தன்மையைக் காட்டுகின்றது.  
செல்வாகும் மின் ஆற்றல் திறன், வழக்கமான மின்தடையப் போன்றதே.
*I*<sup>2</sup>*R*.  
:<math>P(t) =\ I(t)V(t) =\ I^2(t) M(q(t))</math>  
மாறு மின்னோட்டத்தின் பொழுது இருப்பது போல *M*(*q*(*t*)) அதிகம் மாறாதிருந்தால், நினைவுகொள் மின்தடை ஒரு வழக்கமான மின்தடை போலவே இயங்கும். ஆனால் *M*(*q*(*t*)) விரைந்து உயருமானால் மின்னோட்டமும், ஆற்றல் திறனும் விரைந்து நின்றுவிடும்.
# படிமம்:Memristor.jpg

பெற்ற இடம்:http://en.wikipedia.org/w/index.php?title=Image:Memristor.jpg&action=edit
# படிமம்:Memristor.jpg

## Fair use rationale for Memristor

- The image is of a historical scientific discovery
- The image is of a low resolution (358 × 341 pixels)
- The image provides a *significant* level of educational value to the article
- The image is presumably covered by fair-use doctrine of U.S. copyright law, and in addition, appears to satisfy WP:NONFREE 2.1.3 #8
- No free alternative currently exists
# மகேஷ் யோகி

**மகரிஷி மகேஷ் யோகி** (*Maharishi Mahesh Yogi*, 12 சனவரி 191? - 5 பெப்ரவரி 2008), ஆழ்நிலைத் தியானத்தை இந்தியாவிலும் மேற்கத்திய நாடுகளிலும் புகழ் பெறச் செய்தவர். ஐக்கிய அமெரிக்கா, மெக்சிக்கோ, ஐக்கிய இராச்சியம், சீனா உள்ளிட்ட பல உலக நாடுகளிலும் யோகியின் ஆழ்நிலை தியான மையங்கள், கல்வி நிறுவனங்கள் உள்ளிட்டவை உள்ளன., 1941 முதல் 1953 வரையில் இமயமலைச் சாரலில் ஆச்சிரமம் நடத்தி ஆழ்நிலை தியானத்தைப் போதித்து வந்தார்.  
மகேஷ் யோகியின் முதலாவது உலகப் பயணம் 1958 இல் ஆரம்பமானது. ஐக்கிய அமெரிக்காவில் தனது தியான முறையை அறிமுகப்படுத்தினார். 1960-களில் மேற்கத்திய பாடகர்கள் பீட்டில்ஸ் குழுவினருக்குக் குருவாக விளங்கினார். இதைத் தொடர்ந்து மகேஷ் யோகி உலகப் புகழ் பெற்றார்.  
1990 இல் இருந்து நெதர்லாந்தில் விளாட்ராப் என்ற இடத்தில் தனது ஆசிரமத்தை அமைத்து அங்கிருந்து சேவையாற்றினார்.
# எரிநெய்

**எரிநெய் **(Fuel oil) என்பது பெட்ரோலியம் துளித்தெடுப்பு வழியாக ஒரு துளிப்பாகவோ (distillate) அடிவண்டலாகவோ (residue) பிரித்து எடுக்கப்படும் ஒரு பின்னக்கூறு ஆகும். பொதுவாக வெப்பத்தை உண்டாக்குவதற்குக் கொதிகலனிலோ, ஆற்றலை உண்டாக்க ஒரு எந்திரத்திலோ, உலையிலோ செலுத்தி எரிக்கப்படும் எந்த ஒரு பெட்ரோலியப் பொருளையும் எரிநெய் என்று சொல்லலாம். இந்த வரைமுறைப்படி டீசல் என்பதும் ஒரு எரிநெய்யே.  
எரிநெய்யானது நீண்ட நீரியக்கரிமச் சங்கிலிகளால் ஆனது. குறிப்பாக, ஆல்க்கேன்கள், வட்ட ஆல்க்கேன்கள், அரோமாட்டிக் ஹைடிரோகார்பன்கள் இவற்றால் ஆனது. பொதுவாக எரிநெய் என்னும் பெயர் பலவிதப் பெட்ரோலியக் கூறுகளைக் குறிக்கப் பயன்பட்டாலும், உண்மையில் கன்னெய், நேப்தா முதலானவற்றைத் தாண்டிய *கனமான எரிபொருட்களையே* எரிநெய் என்பது குறிக்கும்.
# ரியோ கிராண்டே

**ரியோ கிராண்டே** (*Rio Grande*, எசுப்பானிய மொழியில் *பெரிய ஆறு* என்று பொருள்) என்று ஐக்கிய அமெரிக்காவில் அழைக்கப்படும் ஒரு ஆறாகும். இதே ஆறு மெக்சிகோவில் **ரியோ ப்ராவோ டெல் நோர்ட்டே** (எசுப்பானிய மொழி: *வட வலிமையான ஆறு*) என்று அழைக்கப்படும். ஐக்கிய அமெரிக்காவின் டெக்சஸ் மாநிலத்துக்கும் மெக்சிகோவின் சிவாவா, கொவாவீலா, மற்றும் தமாவுலிப்பாஸ் ஆகிய மாநிலங்களுக்கும் எல்லை ஆகும். ஐக்கிய அமெரிக்காவின் மூன்றாம் மிகப்பெரிய ஆற்றுத் தொகுதியும் ஆகும்.
# மின்சாரம்

**மின்சாரம்** (*electricity*) என்பது மின்னூட்டத்துடன் தொடர்புடைய இயற்பியல் நிகழ்வாகும். அதாவது, மின்னூட்டத்தின் பாய்வே ஆகும். அதாவது, எதிர்மின்னூட்டம் உடைய மின்னல்களின் பாய்வையே நாம் மின்சாரம் என்று அழைக்கின்றோம். இயற்கையில் முகிலில் இருந்து புவிக்குப் பாயும் மின்னன்களின் பாய்வே அல்லது மின்சாரமே மின்னலுக்கு காரணமாகும். தொடக்கத்தில் மின்சாரம் காந்த நிகழ்வோடு தொடர்பற்ற தனி நிகழ்வாகக் கருதப்பட்டாலும் மேக்சுவெல் சமன்பாடுகளின் உருவாக்கத்துக்குப் பின்னர், மின்சாரமும் காந்தமும் ஒருங்கிணைந்த மின்காந்த நிகழ்வின் கூறுகளே என்பது புலனாகியது. மின்னோட்டம் ஓர் மின்சுருளில் பாய்ந்தால் அச்சுருளில் மின்காந்தப் புலம் உருவாகிறது. மின்னல், நிலைமின்சாரம், மின்வெப்பமாக்கம், மின் இறக்கம் என பலநிகழ்வுகள் மின்சாரத்தோடு தொடர்பு கொண்டுள்ளன. மேலும் மின்சாரம் பல நிகழ்காலத் தொழில்நுட்பங்களின் உயிரோட்டமாக அமைகிறது.  
நேர்வகை அல்லது எதிர்வகை மின்னூட்டத்தின் நிலவல் மின்புலத்தை உருவாக்குகிறது. மறுதலையாக, மின்னூட்டங்களின் இயக்கம் அல்லது மின்னோட்டம் காந்தப் புலத்தை உருவாக்குகிறது.  
சுழியல்லாத மின்புலத்தில் ஒரு புள்ளியில் மின்னூட்டத்தை வைத்தால் அதன்மீது ஒரு விசை செயல்படும். இந்த விசையின் பருமை கூலம்பு விதியால் தரப்படுகிறது. எனவே மின்னூட்டம் நகர்ந்தால் மின்புலம் அதன்மீது பணி செய்கிறது. இந்த மின்புலத்தின் ஒரு புள்ளியில் நிலவும் மின்னிலை பற்றி விளக்கலாம். ஒரு மின்புலத்தில் உள்ள ஒரு புள்ளியின் மின்னிலை என்பது அலகு நேர்மின்னூட்டம் ஒன்றை வெளிக் காரணி ஒன்று ஏதாவதொரு மேற்கோள் புள்ளியில் இருந்து மின்புலத்தின் அந்தப் புள்ளிக்குக் கொண்டுசெல்லும்போது புரியப்படும் வேலைக்குச் சமம் ஆகும். மின்னிலை வோல்ட் அலகில் அளக்கப்படுகிறது.  
மின்பொறியியலில், மின்சாரம் பின்வரும் பயன்களைக் கொண்டுள்ளது:  
- **மின் திறன்**: இப்பயனில், மின்னோட்டம், பயன்கருவிக்கு ஆற்றலூட்டி அதை இயக்குகிறது.
- **மின்னணுவியல்**: இப்பயனில் செயலறு மின் உறுப்புகளும் (மின்தடை, மின்தூண்டி, மின்கொண்மி (மின்தேக்கி) போன்றன) வெற்றிடக்குழல்கள், திரிதடையம், இருமுனையம், ஒருங்கிணைந்த சுற்றதர்கள் போன்ற செயலாக்க உறுப்புகளும் இவற்றை இணைக்கும் இணைப்புத் தொழில்நுட்பங்களும் அமைந்த மின்சுற்றதர்கள் ஆயப்படுகின்றன.  
மின் நிகழ்வு சார்ந்த ஆய்வு பண்டைய காலத்தில் இருந்தே தொடர்ந்தாலும் முன்னேற்றம் 17, 18 ஆம் நூற்றாண்டுகள் வரை மிக மெதுவாகவே அமைந்த்து. அப்போது மின்சாரத்தின் பயன்கள் அருகியே இருந்தன. 19 ஆம் நூற்றாண்டின் கடைசி பகுதியில் தான் மின்பொறியாளர்கள் மின்சாரத்தை வீடுகளுக்கும், தொழிலகங்களுக்கும் பயன்படுத்தினர். மின்தொழில்நுட்பத்தில் ஏற்பட்ட வேகமான வளர்ச்சி சமூகத்தையும் தொழிலகங்களையும் பெரிது உருமாற்றிவிட்டது. இது மிகவும் பொதுவானதாக அமைந்த்தால், போக்குவரத்து முதல் வெப்பமூட்டல், ஒளியூட்டல், தொலைத்தொடர்பு. கணிப்பு என பலவகைப் பயன்பாடுகளுக்கு ஈடுகொடுக்கலானது. மின் திறன் இன்றைய சமூக்கத்தின் உயிரோடாமாகத் திகழ்கிறது.
# ஜாக்கி ராபின்சன்

**ஜாக் ரோஸ்வெல்ட் "ஜாக்கி" ராபின்சன்** (ஆங்கிலம்: Jack Roosevelt "Jackie" Robinson, பிறப்பு ஜனவரி 31, 1919, கெய்ரோ, ஜோர்ஜியா; இறப்பு அக்டோபர் 24, 1972, ஸ்டாம்ஃபொர்ட், கனெடிகட்) முன்னாள் அமெரிக்க பேஸ்பால் விளையாட்டு வீரர் ஆவார். 1947ல் அமெரிக்காவின் மேஜர் லீக் பேஸ்பால் விளையாட்டுச் சங்கத்தை சேர்ந்து இச்சங்க வரலாற்றில் முதலாம் ஆப்பிரிக்க அமெரிக்க வீரர் ஆனார். இதுக்கு முன் மேஜர் லீக் பேஸ்பால் சங்கம் ஆப்பிரிக்க அமெரிக்கர்களை விளையாடவிடவில்லை. அமெரிக்க சமூக உரிமை இயக்கத்தில் ஒரு முக்கிய நபர் ஆவார்.  
கெய்ரோ, ஜோர்ஜியாவில் பிறந்த ஜாக்கி ராபின்சன் குழந்தையாக இருக்கும்பொழுது ரிவர்சைட், கலிபோர்னியாவுக்கு போய் இங்கே வளந்தார். யூ.சி.எல்.ஏ. பல்கலைக்கழகத்தை சேர்ந்து நாலு விளையாட்டுக்கள் -- பேஸ்பால், காற்பந்தாட்டம், கூடைப்பந்தாட்டம், மற்றும் ஓட்டம்—விளையாடினார். 1947ல் லாஸ் ஏஞ்சலஸ் டாட்ஜர்ஸ் பேஸ்பால் அணியை சேர்ந்து மேஜர் லீக் பேஸ்பால் சங்கத்தின் முதலாம் ஆப்பிரிக்க அமெரிக்க ஆட்டக்காரர் ஆனார். மேஜர் லீக் பேஸ்பாலில் 9 வருடங்கள் விளையாடினார். 1962ல் பேஸ்பால் புகழவை இவரை உருப்பினராக படைத்தது.  
பேஸ்பாலுக்கு பிரகு இவர் 1967 வரை என்.ஏ.ஏ.சி.பி.யின் சபையில் இருந்தார். முதுமையில் நீரிழிவு நோய் வந்து 1972ல் இறந்தார்.
# யாருக்கு யாரோ

**யாருக்கு யாரோ** ஜோ ஸ்டேன்லி இயக்கத்தில் 2007ல் வெளிவந்த தமிழ் திரைப்படம் ஆகும். இத்திரைப்படத்தில் சாம் ஆன்டர்சன், ஜோதி, வர்ணிகா மற்றும் பலரும் நடித்திருந்தனர். இத்திரைப்படத்துக்கு சென்னையின் சேத்துப்பட்டு, கிழக்கு கடற்கரை சாலை, மணிமங்கலம் மற்றும் வேறு சில பகுதிகளில் படப்பிடிப்பு நடைபெற்றது.
# டி. ராஜேந்தர்

**டி. ராஜேந்தர்** (*T. Rajendar*, பிறப்பு: 9 மே 1955) ஒரு தமிழ்த் திரைப்பட நடிகரும், இயக்குநரும், பாடகரும், இசைக் கலைஞரும், தமிழ்நாடு அரசியல்வாதியும் ஆவார். வீராசாமி உள்ளிட்ட திரைப்படங்களில் நடித்துள்ளார். இவரின் மூத்த மகன் சிலம்பரசன் ஒரு புகழ்பெற்ற தமிழ்த் திரைப்பட நடிகர் ஆவார்.  
டி. ராஜேந்தர் என்று அறியப்பட்ட இவர் தற்போது தனது பெயரை விஜய டி. ராஜேந்தர் என்று மாற்றிக்கொண்டுள்ளார். திரைப்படங்களில் அடுக்கு மொழி வசனம் பேசுவது இவரது தனிச் சிறப்பாகும்.
# டி. ராஜேந்தர்

## அரசியல் வாழ்க்கை

திமுகவில் இணைந்து தனது அரசியல் பணியைத் துவக்கினார். திமுகவில் கொள்கை பரப்புச் செயலாளராக இருந்துள்ளார். 1996 இல் சென்னை பூங்காநகர் தொகுதியில் போட்டியிட்டு தமிழக சட்டமன்ற உறுப்பினராக இருந்துள்ளார். தமிழக சிறுசேமிப்பு திட்ட ஆலோசனைக் குழு துணைத் தலைவராகவும் பணியாற்றி உள்ளார். திமுகவிலிருந்து விலகி 1991-இல் தாயக மறுமலர்ச்சி கழகம் என்ற கட்சியையும் 2004-இல் இலட்சிய திராவிட முன்னேற்றக் கழகம் என்ற கட்சியையும் தொடங்கினார்.
# டி. ராஜேந்தர்

## திரைப்படப் பட்டியல்

| ஆண்டு | திரைப்படம் | திரைப்பட பங்களிப்பு | கதாபாத்திரம் | குறிப்புகள் |
| --- | --- | --- | --- | --- |
| 1980 | *ஒரு தலை ராகம்* | கௌரவத் தோற்றம் |  |  |
| 1980 | *வசந்த அழைப்புகள்* | கௌரவத் தோற்றம் |  |  |
| 1981 | *இரயில் பயணங்களில் * | கௌரவத் தோற்றம் |  |  |
| 1981 | *கிளிஞ்சல்கள்* |  |  |  |
| 1982 | *நெஞ்சில் ஒரு ராகம்* | கௌரவத் தோற்றம் |  |  |
| 1982 | *சட்டம் சிரிக்கிறது* |  |  |  |
| 1982 | *இராகம் தேடும் பல்லவி* | கௌரவத் தோற்றம் |  |  |
| 1983 | *தங்கைக்கோர் கீதம்* | சூலக்கருப்பன் | பரிந்துரை, சிறந்த நடிகருக்கான பிலிம்பேர் விருது – தமிழ் |  |
| 1983 | *உயிருள்ளவரை உஷா* |  |  |  |
| 1984 | *உறவை காத்த கிளி* |  |  |  |
| 1985 | *உனக்காக ஒரு ரோஜா* |  |  |  |
| 1985 | *எங்கள் குரல்* |  |  |  |
| 1986 | *பூக்களை பறிக்காதீர்கள்* |  |  |  |
| 1986 | *மைதிலி என்னை காதலி* | மாணிக்கம் |  |  |
| 1987 | *கூலிக்காரன்* |  |  |  |
| 1987 | *இவர்கள் வருங்காலத் தூண்கள்* |  |  |  |
| 1987 | *முத்துக்கள் மூன்று* |  |  |  |
| 1987 | *பூ பூவா பூத்திருக்கு* |  |  |  |
| 1987 | *ஒரு தாயின் சபதம்* |  |  |  |
| 1987 | *பூக்கள் விடும் தூது* |  |  |  |
| 1987 | *ஆயிசு நூறு* |  |  |  |
| 1988 | *என் தங்கை கல்யாணி* | வேலு |  |  |
| 1989 | *சம்சார சங்கீதம்* |  |  |  |
| 1991 | *சாந்தி எனது சாந்தி* |  |  |  |
| 1992 | *எங்க வீட்டு வேலன்* |  |  |  |
| 1993 | *பெற்றெடுத்த பிள்ளை* |  |  |  |
| 1993 | *சபாஷ் பாபு* | வேலுச்சாமி |  |  |
| 1994 | *ஒரு வசந்த கீதம்* |  |  |  |
| 1995 | *தாய் தங்கை பாசம்* |  |  |  |
| 1996 | *என் ஆசை தங்கச்சி * |  |  |  |
| 1996 | *பொம்பள சிரிச்சா போச்சு* |  |  |  |
| 1999 | *மோனிசா என் மோனோலிசா* | காதல்தாசன் |  |  |
| 2001 | *சொன்னால் தான் காதலா* | டி. ஆர். |  |  |
| 2002 | *காதல் வைரஸ்* | விருந்தினர் தோற்றம் |  |  |
| 2002 | *காதல் அழிவதில்லை* | வக்கீல் தாதா | முன்னணி கதாநாயகனாக சிலம்பரசனின் அறிமுகம் |  |
| 2002 | *ஸ்ரீ பண்ணாரி அம்மன்* |  |  |  |
| 2006 | *வல்லவன்* | விருந்தினர் தோற்றம் |  |  |
| 2007 | *வீராசாமி* | வீரசாமி |  |  |
| 2013 | *ஆர்யா சூர்யா* | "தகடு தகடு" பாடலில் விருந்தினர் தோற்றம் |  |  |
| 2016 | *இது நம்ம ஆளு* |  |  |  |
| 2017 | *கவண்* | மயில்வாகனன் |  |  |
| 2017 | *விழித்திரு* | "பப்பரப்பா" பாடலில் விருந்தினர் தோற்றம் |  |  |
# அனைத்திந்திய இலட்சிய திராவிட முன்னேற்றக் கழகம்

**அனைத்திந்திய இலட்சிய திராவிட முன்னேற்றக் கழகம்** ஏப்ரல் 2004ல் நடிகர் டி. ராஜேந்தரால் தொடங்கப்பட்ட அரசியல் கட்சியாகும். இந்தக் கட்சியின் கொடியில் காணப்பட்ட நிறங்கள் கறுப்பு, சிவப்பு, மஞ்சள் ஆகும். இக்கட்சி திராவிட முன்னேற்றக் கழகத்திலிருந்து பிரிந்து சென்ற கட்சியாகும். 2013-இல் கருணாநிதியைச் சந்தித்தபோது இது கலைக்கப்பட்டது என ராஜேந்திரர் அறிவிக்க, அவரை கட்சியை விட்டு வெளியேற்றி கட்சிக் கூட்டம் நடைபெற்றது. 2016-இல் ஜெயலலிதா மரணத்திற்குப் பின்னர் அவருக்கு அஞ்சலி செலுத்தும் வகையில் கடிதம் எழுதினார். அதில் இலட்சிய திமுக என்று லெட்டர் பேடில் மாற்றியிருந்தார். பிப்ரவரி 18, 2018-இல் மீண்டும் இதை இலதிமுகவாக தொடங்கினார். தொடர்ந்து தேர்தலில் போட்டியிடாததால் 2022 செப்டம்பரில் இக்கட்சியின் பதிவை இந்திய தேர்தல் ஆணையம் இரத்து செய்தது.
# சாம் ஆண்டர்சன்

**சாம் ஆண்டர்சன்** (இயற்பெயர் **ஆன்டர்சன் சாமுவேல்**  
இவர் ஈரோட்டில் பிறந்தவர். அங்கு இவர் ஐந்து ஊழியர்களைக் கொண்ட ஒரு கூரியர் நிறுவனம் நடத்தி வந்தார்.  
2001ஆம் ஆண்டு வெளியான சாக்லேட் என்னும் தமிழ்த் திரைப்படத்தினால் தூண்டப்பட்டு திரை உலகிற்கு வந்ததாக கூறியுள்ளார். இவரின் முதல் திரைப்படமான யாருக்கு யாரோ என்னும் திரைப்படம், இவரின் மாமாவால் தயாரிக்கப்பட்டு, தமிழ்நாட்டில் நான்கு திரையரங்குகளில் 25 நாட்கள் ஓடியது. இவர் திரை உலகில் நுழையும் போது தனது பெயரை சாம் ஆண்டர்சன் என மாற்றிக்கொண்டார்.
# சாம் ஆண்டர்சன்

## படங்கள்

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 2007 | *யாருக்கு யாரோ* | டேவிட் |  |
| 2007 | *சென்னை 600028* | டேவிட் |  |
| 2012 | *சிரிப்பு வர்லனா, நாங்க பொறுப்பு இல்ல* | ஞான பிரகாசம் | குறும்படம் |
| 2013 | *நவீன சரஸ்வதி சபதம்* | குமார் | சிறப்புத் தோற்றம் |
| 2013 | *சொன்னா புரியாது* | தான் | சிறப்புத் தோற்றம் |
| 2013 | *தலைவா* | தான் | சிறப்புத் தோற்றம் |
| 2013 | *பிரியாணி* | தான் | சிறப்புத் தோற்றம் |
| 2014 | *கோலி சோடா* | தான் | சிறப்புத் தோற்றம் |
| 2015 | *எட்டுத்திக்கும் மதயானை* | பொம்மை |  |
| 2015 | *10 எண்றதுக்குள்ள* | தாஸின் கையாள் | } |
# ஒவ்வாமை

உடம்பிற்கு ஒத்துக் கொள்ளாத எதுவாக இருப்பினும் **ஒவ்வாமை எனப்படும்**. ஒவ்வாமை என்பது மனித உடலின் நோய் தடுப்பாற்றல் அமைப்பில் உண்டாகும் கோளாறினால் ஏற்படும் ஒரு நிலையாகும். சூழலில் இருக்கின்ற சில ஒவ்வாப்பொருட்களால் (allergens) ஒவ்வாமை விளைவுகள் ஏற்பட வாய்ப்புண்டு. பூச்சிக்கடி போன்றவற்றாலும் உடலில் ஒவ்வாமை விளைவுகள் ஏற்படும்.  
ஒவ்வாமையால் அரிப்பு, தடிப்பு, மூக்கொழுகல், தும்மல், கண்களில் நீர்வழிதல் போன்ற விளைவுகள் சாதாரணமாக ஏற்படும். ஆஸ்துமா போன்ற உடல்நலக் கேட்டு நிலைகளுக்கு ஒவ்வாமையும் ஒரு பெருங்காரணமாக அமையும்.
# ஒவ்வாமை

## வரலாறு

ஒவ்வாமை என்னும் நிலையை 1906ல் வியன்னாவைச் சேர்ந்த கிளெமென்சு வான் பிர்குவே (பிர்குவெட்?) என்னும் குழந்தைகள் நல மருத்துவர் கண்டுபிடித்தார். அவரிடம் மருத்துவம் பெற்றுக் கொண்ட சிலர் தூசு, மகரந்தம், சில வகை உணவு வகைகள், இவற்றிற்கு அதீத எதிர்விளைவுகள் கொண்டவர்களாய் இருப்பதைக் கண்டபோது, பிர்குவே இந்நிலைக்கு ஒவ்வாமை (allergy) என்று பெயரிட்டார். இச்சொல் கிரேக்க மூலம் கொண்டது. allos + ergon என்னும் வேர்ச்சொற்களில் இருந்து allergy என்று பெயர் வந்தது.  
**இம்யூனோகுளோபுளின் **(immunoglobulin E - IgE) என்னும் உடலெதிர்பொருள் (?antibody) கண்டுபிடிப்பு ஒவ்வாமையைப் பற்றி நன்கு அறிந்து கொள்ள உதவியது. 1960களில் கிமிசிகே இசிசாகா என்பவரும் உடன் பணிபுரிவோரும் இதனைக் கண்டுபிடித்தனர்.
# ஒவ்வாமை

## ஒவ்வாமை அறிகுறிகள்

தூசு, மகரந்தம் போன்ற பல ஒவ்வாப்பொருட்கள் காற்று வழி பரவக்கூடியவை. அதனால், காற்றினோடு தொடர்பு ஏற்படக்கூடிய இடங்களான கண்கள், மூக்கு, நுரையீரல் போன்ற இடங்களில் ஒவ்வாமை விளைவுகள் பெரிதும் காணப்படும். ஒவ்வாமை rhinitis (பொதுவாக வைக்கோல் அரிப்பு (hay fever ?) எனப்படுவது) மூக்குறுத்தல், தும்மல், அரிப்பு, கண்சிவப்பு போன்ற விளைவுகளை ஏற்படுத்த வல்லது. உள்ளிழுத்த ஒவ்வாப்பொருட்கள் ஆஸ்துமாவிற்கான அறிகுறிகளை ஏற்படுத்தும். மூச்சுக் குழாய்கள் சிறுத்துப் போவதும் நெஞ்சுச் சளி அதிகமாவதும், மூச்சுத்திணறல், இருமல், மூச்சிழுப்பு போன்றவை உருவாவதும் இதனால் ஏற்படும்.  
இதுபோன்ற புறக்காரணிகளால் அன்றி, சில வகையான உணவுப்பொருட்கள், பூச்சிக்கடி, ஆசுப்பிரின், பெனிசிலின் போன்ற மருந்துகளை உட்கொண்டதன் எதிர்விளைவுகள், என்று பிற காரணங்களுக்காகவும் ஒவ்வாமை விளைவுகள் ஏற்படும்.  
உணவு ஒவ்வாமையின் காரணமாக அடிவயிற்று வலி, வயிறு உப்புதல், வாந்தி, பேதி, சரும அரிப்பு, தோல் தடிப்பு போன்ற பல விளைவுகள் ஏற்படலாம். உணவு ஒவ்வாமையால் மூச்சு சார்ந்த பிரச்சினைகள் அதிகம் ஏற்படுவதில்லை. ஆனால், பூச்சிக்கடி, மருந்துப்பொருட்களுக்கான ஒவ்வாமை விளைவுகள் மூச்சு அமைப்பிலும் செரிப்பு அமைப்பிலும் ஏற்பட வாய்ப்புண்டு. சில தீவிர நிலைகளில் குறையழுத்தம், ஆழ்மயக்கம், மட்டுமின்றி சிலசமயம் இறப்புக்கும் காரணமாக அமையும். சருமத்தோடு தொடர்பு கொள்ளும் **லேட்டெக்சு** போன்ற பொருட்களாலும் சிலருக்கு ஒவ்வாமை விளைவுகள் ஏற்படும். இது பெரும்பாலும் அரிப்பு, தடிப்பு என்று வெளிப்படும்.
# ஒவ்வாமை

## ஒவ்வாமைக்கான காரணங்கள்

- தக்காளி
- சமன் என்கின்ற மீனுடவுடன் சேர்ந்த தக்காளி
- அன்னாசி
- வாசனைத்திரவியங்கள்
- தலையில் அடிக்கும் டை
- காஞ்சவுண்ணி போன்ற உடலில் எரிவை ஏற்படுத்தும் செடிகள், மரங்கள்.
# ஒவ்வாமை

## இனம்காணல்

- தோல் சிவந்திருக்கும்
- சுவாசிப்பது கடினமாகும்.
# ஒவ்வாமை

## செய்யவேண்டியவை

- ஒவ்வாமைக்குத் தண்ணீர் கொடுக்கலாம்.
- உடனடியாக வைத்திய சாலைக்கு எடுத்துச் செல்லவும்.
- சுவாசம் தடைப்படாமால் மீள்திரும்பும் நிலையில் எடுத்துச் செல்லவும் சுவாசம் தடைப்படுமாயின் மீளுயிர்புச் சுவாசம் வழங்கவும்.
# ஒவ்வாமை

## செய்யக்கூடாதவை

பிரிட்டோனோ வேறெந்த மருந்து வகையையுமோ கொடுக்கவேண்டாம்.
# ஒவ்வாமை

## முதல் உதவி

ஒவ்வாமை ஏற்பட்ட ஒருவரை விரைவாக வைத்தியசாலைக்கு எடுத்துச் செல்ல வேண்டும். இவரைப் பொதுவாக ‘ட’ வடிவில் இருத்தி எடுத்துச் செல்லவேண்டும்.